А як усё пачыналася? 14 ліпеня 2008 году распачалася штогадовая "Музычная майстэрня" ў мястэчку Івянец Валожынскага раёну Менскай вобласьці. Хлопцы і дзяўчаты, католікі двух абрадаў з розных куткоў Беларусі, Польшчы і Расеі, прыехалі, каб навучыцца праслаўляць Госпада сваімі сьпевамі, граньнем ды нават груканьнем у барабаны. Для асабліва здольных і ахвотных быў арганізаваны курс рэгентаў хору. Харавы сьпеў займаў большую частку ўсёй праграмы. На начлег нас прымалі ў свае хаты мясцовыя пабожныя жыхары – вернікі мясцовай рыма-каталіцкай парафіі.